Na podlagi 4. alineje 20. člena Statuta IPA Sekcija Slovenija (Statut sprejet na Kongresu IPA - Mednarodne policijske zveze, Sekcije Slovenija 26. 10. 2002, spremembe statuta sprejete na Kongresu IPA - Mednarodne policijske zveze, Sekcije Slovenija 22. 10. 2005 in spremembe statuta sprejete na Kongresu IPA - Mednarodne policijske zveze, Sekcije Slovenija 25. 10. 2014), je Upravni odbor IPA Mednarodne policijske zveze - Sekcija Slovenija, na svoji XIV. seji 10. 12. 2016 v Kopru sprejel

**P R A V I L N I K**

**O DODELJEVANJU SOCIALNE POMOČI**

**1. člen**

**(področje urejanja)**

Pravilnik ureja način, pogoje, kriterije, postopek in višino socialne pomoči, ki se dodeli članici IPA - Mednarodne policijske zveze - Sekcije Slovenija, drugim IPA sekcijam, posameznemu članu/članici IPA organizacije ali njegovim ožjim družinskim članom z namenom, lajšanja in odpravljanja posledic naravnih in drugih nesreč, zdravstvenega stanja in socialnih stisk, ki niso nastale zaradi neodgovornega ravnanja člana/članice, njihovega družinskega člana ali članice IPA - Mednarodne policijske zveze - Sekcije Slovenija sekcije.

Socialna pomoč se članicam članice IPA - Mednarodne policijske zveze - Sekcije Slovenija in drugim IPA Sekcijam, dodeli v primerih naravnih in drugih nesreč, ko je prizadeto večje število posameznih članov IPA, ki socialno pomoč nato dodelijo najbolj ogroženim, skladno z lastno izdelanimi kriteriji.

**2. člen**

**(splošni postopek)**

Socialna, finančna in/ali materialna pomoč iz 1. odstavka 1. člena teh pravil se upravičencu dodeli na podlagi sklepa upravnega odbora IPA Mednarodne policijske zveze, Sekcija Slovenija (v nadaljevanju: upravni odbor). Upravni odbor sklep sprejeme na podlagi neposredne obravnave na seji upravnega odbora po sprejetem predlogu oziroma mnenju socialne komisije, ko le-ta ugotovi, da so izpolnjeni vsi pogoji.

V primerih nujnosti dodelitve pomoči upravni odbor lahko odloča na dopisni seji.

Predlagatelj dodelitve pomoči je lahko posamezni član/članica IPA ali članice IPA sekcije Slovenije. Predlagatelj predlog za pomoč posreduje na predpisanem obrazcu, ki je priloga tega pravilnika. Posamezni člani/članice IPA svoje vloge posredujejo preko članice zveze - IPA Regionalnega kluba (v nadaljevanju: IPA RK), kjer so člani. IPA RK po prejemu vloge oziroma predloga zadevo čim prej obravnava, predlogu priloži svoje mnenje, opredeli ukrepe, ki jih je že izvedel (dana finančna in/ali materialna pomoč ipd.) in zaprosilo posreduje socialni komisiji IPA - Mednarodne policijske zveze - Sekcije Slovenija (v nadaljevanju: socialna komisija).

Vloge za dodeljevanje pomoči obravnava socialna komisija. V postopku obravnave socialna komisija preveri izpolnjevanje določenih pogojev, upošteva določene kriterije in merila za posamezno vrsto pomoči ter pripravi predlog sklepa za upravni odbor.

**3. člen**

**(upoštevanje predpisov)**

Pri dodeljevanju finančne in/ali materialne pomoči članicam zveze ali posameznikom se upoštevajo Pravilnik o socialnem skladu in ostali predpisi zveze, ki urejajo finančno in materialno poslovanje ter veljavni finančni načrt IPA - Mednarodne policijske zveze - Sekcije Slovenija.

**4. člen**

**(socialna pomoč)**

Socialna pomoč se lahko dodeli posameznemu članu/članici IPA, njegovim ožjim družinskim članom, IPA RK-jem in drugim IPA sekcijam.

Socialna pomoč se lahko dodeli socialno ali zdravstveno ogroženemu članu IPA ali njegovim ožjim družinskim članom.

Socialna pomoč se lahko dodeli tudi ožjim družinskim članom ob smrti člana IPA.

Socialna pomoč se dodeli prosilcu enkrat v poslovnem letu.

Socialna pomoč se dodeli v finančni in/ali materialni obliki. Na predlog članice zveze ali na podlagi sklepa upravnega odbora, se lahko organizira zbiranje finančne in/ali materialne pomoči med člani/članicami IPA ali širše. V tem primeru se v sklepu opredeli vrsta, obseg, način, čas, izvajalec, druge vsebine in pogoji za izvedbo ter način izročitve zbrane pomoči.

**5. člen**

**(postopek dodelitve socialne pomoči)**

Posamezni član/članica IPA ali njegov družinski član za socialno pomoč zaprosi na predpisanem obrazcu. Izpolnjen obrazec - prošnjo posreduje IPA RK-ju, ki vsebino obrazca dopolni z manjkajočimi podatki ter priloži oziroma zapiše svoje mnenje. Izpolnjen obrazec posreduje socialni komisiji IPA Mednarodne policijske zveze, Sekcije Slovenije. Socialna komisija predlog obravnava v čim krajšem možnem času ter pripravi predlog sklepa za odločanje o pomoči na seji upravnega odbora. Upravni odbor o predlogu odloča na svoji prvi redni seji, izjemoma odloča na dopisni seji, skladno s Poslovnikom o delu upravnega odbora.

Članica zveze za socialno pomoč zaprosi na predpisanem obrazcu. Natančno navede za kakšno vrsto oziroma višino socialne pomoči prosi, za koga in kako bo dodeljeno pomoč delila.

V primeru prošnje ali posredovane iniciative o zbiranju socialne pomoči za druge IPA Sekcije ali njihove posameznike, o obsegu, vrsti in načinu zbiranja pomoči odloča upravni odbor zveze za vsak primer posebej.

**6. člen**

**(višina socialne pomoči)**

Pri dodeljevanju socialne pomoči se upošteva Pravilnik o socialnem skladu in akte, ki urejajo finančno in materialno poslovanje zveze ter razpoložljiva finančna sredstva.

Pomoč posameznemu članu/članici IPA in/ali njegovim ožjim družinskim članom se dodeli s sklepom upravnega odbora, ki o tem odloča na predlog socialne komisije. Višina pomoči članu/članici se dodeli na podlagi izpolnjevanja kriterijev določenih v Pravilniku o socialnem skladu. V primeru dodelitve socialne pomoči v obliki enkratnega finančnega zneska, le ta znaša do 500,00 EUR v tekočem poslovnem letu.

Pomoč drugim IPA Sekcijam se dodeli na podlagi razpoložljivih finančnih sredstev socialnega sklada v višini do 3.000,00 EUR. Višina pomoči se določi s sklepom upravnega odbora.

V vseh primerih se pri določitvi višine socialne pomoči upoštevajo kriteriji in pogoji določeni v Pravilniku o socialnem skladu, kot tudi vrsta in obseg dogodka, število prizadetih članov, ki so pomoči potrebni, vrsta ogroženosti ter drugi podatki, ki lahko vplivajo na višino socialne pomoči in so pomembni za odločanje.

Pri dodeljevanju pomoči posameznemu članu iz druge IPA Sekcije se upošteva višina pomoči opredeljena v drugem odstavku tega člena.

**7. člen**

**(predpisan obrazec)**

Obrazec za pridobitev socialne pomoči (zaprosilo za socialno pomoč), je sestavni del tega pravilnika.

**8. člen**

**(veljavnost pravil)**

Pravilnik prične veljati z dnem sprejema na seji upravnega odbora in se prične uporabljati s 1. 1. 2017.

PREDSEDNIK SOCIALNE KOMISIJE

Mihael BURILOV

PREDSEDNIK

Stanislav FICKO

PRILOGA:

* Obrazec za pridobitev socialne pomoči

**PREDLAGATELJ**

(glava IPA RK s podatki, kraj in datum )

**IPA – SEKCIJA SLOVENIJA**

**SOCIALNA KOMISIJA**

**Z A P R O S I L O**

**za socialno pomoč**

**VSEBINA / OBRAZLOŽITEV:**

V vsebini oziroma obrazložitvi zaprosila je potrebno navesti razloge, upravičenost in drugo za dodelitev socialne pomoči upravičencu. Pri tem je potrebno upoštevati določila 4. in 5. člena pravilnika. Ker se socialna pomoč lahko dodeli v finančni in/ali materialni obliki je potrebo navesti pričakovano višino finančne pomoči in/ali vrsto oziroma obliko materialne pomoči (6. člen pravilnika).

Obrazcu se priložijo vsa dokazila, s katerim se dokazuje upravičenost dodelitve socialne pomoči.

**MNENJE / DOPOLNITEV IPA REGIONALNEGA KLUBA:**

Navesti mnenje oziroma stališče IPA RK-ja. V primerih, ko za pomoč zaprosi posameznik, je potrebno navesti tudi ukrepe, ki jih je IPA RK izvedel za pomoč/oziroma odpravo nastale socialne stiske.

**MNENJE / UGOTOVITVE SOCIALNE KOMISIJE:**

**PREDLOG SKLEPA SOCIALNE KOMISIJE:**

**VSEBINA SKLEPA UO IPA SEKCIJE SLOVENIJA:**

**REALIZACIJA ZAPROSILA:**

(Navesti številko in datum zapisnika, elektronsko obvestilo blagajnika Sekcije o nakazilu sredstev na določen TRR, …).

**PRILOGA:**

PREDSEDNIK SOCIALNE KOMISIJE